ఎం.సి. మనగులి

మల్లప్ప చన్నవీరప్ప మనగూలి (మరణం 28 జనవరి 2021) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు సిందగి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై ఉద్యానవన శాఖ మంత్రిగా పని చేశాడు.
రాజకీయ జీవితం
ఎం.సి. మనగులి జనతా పార్టీ (జెపి) ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1989 కర్ణాటక శాసనసభ ఎన్నికలలో సిందగి శాసనసభ నియోజకవర్గం నుండి జెఎన్‌పి (జెపి) అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి చౌదరి రాయగొండప్ప భీమన్న చేతిలో 8,629 ఓట్ల తేడాతో ఓడిపోయాడు. ఆయన ఆ తరువాత జనతాదళ్ పార్టీలో చేరి 1994 కర్ణాటక శాసనసభ ఎన్నికలలో జేడీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి చౌదరి రాయగొండప్ప భీమన్నపై 28,219 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. 

ఎం.సి. మనగులి 1999 కర్ణాటక శాసనసభ ఎన్నికలలో సిందగి శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి సునగర్ శరణప్ప తిప్పన్న చేతిలో 10,757 ఓట్ల తేడాతో ఓడిపోయాడు. ఆయన ఆ తరువాత జనతాదళ్ (సెక్యులర్) పార్టీలో చేరి 2004 కర్ణాటక శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి చౌదరి అశోక్ గురప్ప షాబాది చేతిలో 9,050 ఓట్ల తేడాతో ఓడిపోయాడు. 

ఎం.సి. మనగులి 2008 కర్ణాటక శాసనసభ ఎన్నికలలో సిందగి శాసనసభ నియోజకవర్గం నుండి జేడీఎస్  అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రమేష్ బాలప్ప భూసనూర్ చేతిలో 14,761 ఓట్ల తేడాతో ఓడిపోయాడు. ఆయన 2013 కర్ణాటక శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రమేష్ బాలప్ప భూసనూర్ చేతిలో 752 ఓట్ల స్వల్ప తేడాతో ఓడిపోయాడు. 

ఎం.సి. మనగులి 2018 కర్ణాటక శాసనసభ ఎన్నికలలో సిందగి శాసనసభ నియోజకవర్గం నుండి జేడీఎస్  అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రమేష్ బాలప్ప భూసనూర్ పై 9,305 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికై 2018 జూన్ 6 నుండి 2019 జూలై 8 వరకు ఉద్యానవన శాఖ మంత్రిగా పని చేశాడు.

మరణం
ఎం.సి. మనగులి 2021లో 85 సంవత్సరాల వయసులో కోవిడ్-19 నుండి శ్వాసకోశ సమస్యలతో జనవరి 28న మరణించాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:జనతాదళ్ (సెక్యులర్) రాజకీయ నాయకులు
వర్గం:2018 కర్ణాటక శాసనసభ్యులు